Lav et referat af nedenstående tekst:

Tekst:
De fleste har prøvet at stå i stemmeboksen og sat kryds bag forhænget. For andre er det første gang. Men for alle er det første gang under corona - og det betyder, at nogle ting foregår anderledes. Her får du trin for trin, hvordan du stemmer. 1. HVOR skal jeg stemme? Tjek dit valgkort. På det valgkort, du har modtaget med posten, er der nævnt, hvilket afstemningssted du hører til. Læg mærke til, at der kan være tale om et andet sted end ved tidligere valg. I eksempelvis Aalborg Kommune er der oprettet en række nye afstemningssteder, og i andre kommuner er valghandlingen i nogle tilfælde flyttet til en ny lokalitet. 2. HVORNÅR kan jeg stemme ? Valgstederne er åbne fra kl. 8 til kl. 20. Vær opmærksom på, at der tit kommer mange for at stemme i de sidste timer. Mindst trængsel er der normalt mellem kl. 10 og 15. - Det kan være en god idé at dukke op om formiddagen, hvis man vil undgå lange køer, siger TV2 Nords politiske analytiker, Søren Wormslev. 3. HVORDAN gør jeg, når jeg kommer til valgstedet? Du går hen til et af de borde, hvor de såkaldte valgtilforordnede sidder. Her afleverer du dit valgkort. Er du kommet afsted uden valgkortet, kan du muligvis alligevel få lov til at stemme, hvis du kan identificere dig på anden vis. Du får udleveret to stemmesedler - en til regionsrådsvalget, en til kommunalvalget - og tager dem med ind i stemmeboksen og udfylder dem. 4. HVORMED udfylder jeg? Her er reglerne ændret i forhold til det gængse på grund af corona. Normalt SKAL stemmesedlen udfyldes med det skriveredskab, der er ophængt i stemmeboksen. Denne gang er det i orden, hvis man i stedet bruger sin egen medbragte kuglepen eller blyant. Det er lige meget, om kuglepennen skriver med eksempelvis blåt, sort eller grønt. Men man må ikke, fremgår det af reglerne, bruge en tusch med guldfarve eller med glimmer! 5. HVOR MANGE krydser skal jeg sætte? Du må sætte ét kryds på hver stemmeseddel. (Du kan eventuelt undlade at sætte noget kryds - så tæller stemmen som “blank”). Dit kryds kan sættes enten ud for et parti/en liste eller ud for navnet på en kandidat. Hvis du sætter krydset ud for en liste eller et parti, er din stemme med til at afgøre, hvor mange mandater listen/partiet eventuelt får. Sætter du krydset ud for navnet på en kandidat, er din stemme med til både at påvirke antallet af mandater, og hvilke af de opstillede kandidater mandatet/mandaterne tilfalder. Når du er færdig i stemmeboksen, putter du stemmesedlerne i de opstillede bokse.

Referat:
Når du i dag skal hen og stemme, er der nogle ting, du som vælger skal være opmærksom på.